ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 46 

5 Φεβρουάριου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 5304/ΔΔ1644/11.3.92 απόφασης 
με θέμα:~«Έγκριση χρησιμοποίησης υπαλλήλων της 
Γ.Γ. ΕΣΥΕ, υπαλλήλων άλλων Δημοσίων Υπηρεσιών, 
και ιδιωτών - συνεργατών κατά το 1992 πέραν του 
κανονικού ωραρίου για την επεξεργασία των ερωτη¬ 
ματολογίων της απογραφής πληθυσμού, κατοικιών 
και γεωργίας - κτηνοτροφίας». . 1 

Αύξηση ανωτάτου ορίου εφάπαξ βοηθήματος των 
ασφαλισμένων Εφημεριδοπωλών και Υπαλλήλων 
Πρακτορείων του Κλάδου Πρόνοιας του Ταμείου 
Συντάξεων Εφημεριδοπωλών και Υπαλλήλων Πρα¬ 


κτορείων . 2 

Διενέργεια εκούσιου αναδασμού αγροκτήματος Βλα- 
χογιαννίου Ν. Λάρισας . 3 

/ 

Τροποποίηση απόφασης - σύστασης Νομικού Προσώ¬ 
που στο Ν. Λάρισας με την επωνυμία «Σχολική Επι¬ 
τροπή Γυμνασίου - Λυκείου και Τ.Ε.Λ. Αγιός» .... 4 

Σύσταση ιδίου Νομικού Προσώπου στην Κοινότητα Πς£ 
χτουρίου Ν. Τρικάλων με το όνομα «ΚΟΙΝΟΤΙΚΗ ΒΙ¬ 
ΒΛΙΟΘΗΚΗ ΠΑΧΤΟΥΡΙΟΥ» ..,. 5 

Σύσταση Νομικού Προσώπου στο Δήμο Φαρκαδόνας Ν,· 
Τρικάλων με το όνομα «ΑΘΛΗΤΙΚΟΣ ΟΡΓΑΝΙΣΜΟΣ 
ΦΑΡΚΑΔΟΝΟΣ» . 6 

Σύσταση Συνδέσμου Δήμων και Κοινοτήτων του όρους 
Οίτη Ν. Φθιώτιδας.7 

Έγκριση τροποποίησης κανονισμού σύμφωνα με τις 
διατάξεις του Ν. 1969/91 του Αμοιβαίου Κεφαλαίου 
«ΔΗΛΟΣ ΜΙΚΤΟ». 8 

Έγκριση τροποποίησης κανονισμού σύμφωνα με τις 
διατάξεις του Ν. 1969/91 του Αμοιβαίου Κεφαλαίου 
«ΔΗΛΟΣ ΕΙΣΟΔΗΜΑΤΟΣ» . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 24111/ΔΔ7761 (1) 

Τροποποίηση της 5304/ΔΔ1644/11.3.92 απόφασης με 
θέμα: «Έγκριση χρησιμοποίησης υπαλλήλων της Γ.Γ. 
ΕΣΥΕ, υπαλλήλων άλλων Δημοσίων Υπηρεσιών, και ιδι¬ 
ωτών - συνεργατών κατά το 1992 πέραν του κανονικού 
ωραρίου για την επεξεργασία των ερωτηματολογίων 
της απογραφής πληθυσμού, κατοικιών και γεωργίας - 
κτηνοτροφίας». 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν·Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός ΕΣΥΕ». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του άρθρου 35 του Ν. 992/79 «περί οργανώσεως των 
διοικητικών υπηρεσιών της Ελλάδος τις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων». 

δ) Του Π.Δ. 488/15.9.89 (ΦΕΚ 209/26.9.89 τ.Α ) «Διε¬ 
νέργεια Γ ενικών Απογραφών α) Οικοδομών και Κατοικιών 
β) Πληθυσμού - Οικοτεχνίας, και γ) Γεωργίας - Κτηνοτρο¬ 
φίας». 

2. Την 18894/Γ3582/28.9.89 απόφαση με θέμα «Προ¬ 
κήρυξη διενέργειας των απογραφών οικοδομών - κτιρίων, 
πληθυσμού, κατοικιών - οικοτεχνίας και γεωργίας - κτηνο¬ 
τροφίας, τα έτη 1990-1991». 

3. Την 4706/Β 562/28.2.92 απόφαση του Υφυπουργού 
ΥΠΕΘΟ με θέμα «Έγκριση συνέχισης επεξεργασίας των 
δελτίων Απογραφής Πληθυσμού - Κατοικιών και Γ εωργίας 
- Κτηνοτροφίας 1991, κατά το έτος 1992». 

4. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στο Γ ενικό Γ ραμματέα και στους Ανωτέρους 
Υπαλλήλους της Γ.Γ. ΕΣΥΕ» να υπογράφουν «με εντολή 
Υπουργού». 

5. Την 5304/ΔΔ 1644/11.3.92 απόφαση. 

6. Σχετική εισήγηση της Δ/νσης Απογραφών, αποφασί¬ 
ζουμε: 

1. Τροποποιούμε την 5304/ΔΔ1644/11.3.92 απόφασή 
μας ως εξής: 

Εγκρίνουμε τη χρησιμοποίηση μέχρι τετρακοσίων (400) 
υπαλλήλων της Γ.Γ. ΕΣΥΕ και άλλων δημοσίων ύπηρεσιών 
καθώς και ιδιωτών - συνεργατών για εργασία πέραν του 
κανονικού ωραρίου εργασίας για τη Β' φάση επεξεργασίας 

των ερωτηματολογίων της απογραφής πληθυσμού και κα¬ 
τοικιών αντί των τριακοσίων (300) που εγκρίνονταν με την 
τροποποιούμενη απόφαση. 

2. Ο ορισμός των ανωτέρω υπαλλήλων και ιδιωτών - συ¬ 
νεργατών θα γίνει με άλλη σχετική απόφασή μας. 

3. Κατά τα λοιπά ισχύει όπως έχει η 5304/ΔΔ1644/ 
11.3.92 απόφασή μας. 

Από τις διατάξεις της απόφασης αυτής προκαλείται δα¬ 
πάνη επτά εκατομμυρίων (7.000.000) δρχ. σε βάρος του 
Κρατικού Προϋπολογισμού της Γ.Γ. ΕΣΫΕ Οικον. έτους 
1993 Ειδ. Φορέα 13-150 και ΚΑΕ 5354. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβίου 1992 

Με εντολή Υπουργού 

Ο Γενικός Γραμματέας 
ΕΜΜ. ΚΟΝΤΟΠΥΡΑΚΗΣ 

--♦- 

Αριθ. φ.55/2288 (2) 

Αύξηση ανωτάτου ορίου εφάπαξ βοηθήματος των ασφαλι¬ 
σμένων Εφημεριδοπωλών και Υπαλλήλων Πρακτο¬ 
ρείων του Κλάδου Πρόνοιας του Ταμείου Συντάξεων 

Εφημεριδοπωλών και Υπαλλήλων Πρακτορείων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1601/1950 (Α 
296). 

2. Τις διατάξεις του άρθρου 59 παρ. 1 του Α.Ν. της 
11.11.1935, όπως αυθεντικά αυτό ερμηνεύθηκε με το 
άρθρο 1 του Α.Ν. 694/1937, σε συνδυασμό με τις διατά¬ 
ξεις του Ν.Δ. 2520/1953. 

3. Τις διατάξεις των άρθρων 23,24,26 και 27 του Ν. 
1558/1985 (Α' 137). 

4. Τις διατάξεις του άρθρου 15 του Π.Δ/τος 213/1992 
(Α' 102). 

5. Τις διατάξεις του άρθρου 7 του Ν. 1275/1982 (Α’ 
100 ). 

6. Τις διατάξεις του άρθρου 29Α του Ν. 1558/1985 
όπως προσετέθη με το άρθρο 27 του Ν. 2081/1992 (Α' 
154), και το γεγονός ότι η παρούσα απόφαση δεν προκα- 
λεί δαπάνη σε βάρος του Κρατικού Προϋπολογισμού, αλλά 
του προϋπολογισμού του Ταμείου Συντάξεων Εφημεριδο¬ 
πωλών και Υπαλλήλων Πρακτορείων ύψους 200.000.000 
δρχ. για το τρέχον οικονομικό έτος και το ίδιο περίπου 
ποσό για καθένα από τα επόμενα και έχει εγγράφει πί¬ 
στωση στον προϋπολογισμό του με τον ΚΑΕ 0631. 

7. Τη γνώμη του Δ.Σ. του Ταμείου Συντάξεων Εφημερι¬ 
δοπωλών και Υπαλλήλων Πρακτορείων που διατυπώθηκε 
κατά την 21 η/27.7.1992 συνεδρίασή του. 

8. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 18η/25.11.1992 συνεδρίασή 
του της ΚΖ' περιόδου, αποφασίζουμε: 

Το προβλεπόμενο από την παρ. 3 του άρθρου 8 του κα¬ 
νονισμού του κλάδου Πρόνοιας του Ταμείου ανώτατο όριο 
του εφάπαξ βοηθήματος των ασφαλισμένων Εφημεριδο¬ 
πωλών και Υπαλλήλων Πρακτορείων, καθορίζεται στο 
ποσό των 6.410.880 δρχ. 

Η απόφαση αυτή, η οποία ισχύει δώδεκα μήνες πριν από 
την ημερομηνία δημοσίευσής της να δημοσιευθεί στην 
Εφημερίδα της Κυβερνήσεως. 

Αθήνα, 15 Ιανουάριου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 


Αριθ. 19322 (3) 

Διενέργεια εκούσιου αναδασμού αγροκτήματος Βλαχο- 
γιαννίου Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. 674/1977 «περί αναδασμού της 
γης και μεγενθύσεως των γεωργικών εκμεταλλεύσεων και 
άλλων τινών διατάξεων». 

2. Την απόφασή μας αριθ. 3522/25.2.92, με την οποία 
κηρύχθηκε το αγρόκτημα Βλαχογιαννίου υπό εκούσιο 
αναδασμό. 

3. Το γεγονός ότι, μετά την ανάρτηση του κτηματόλογι- 
κού πίνακα που συντάχθηκε σε εφαρμογή των διατάξεων 
του άρθρου 4 του Ν. 674/1977 υποβλήθηκαν μόνο είκοσι 
μία (21) ενστάσεις κατά της διενέργειας του αναδασμού 
του παραπόνου αγροκτήματος. 

4. Σχετική εισήγηση της Δ/νσης Γεωργίας της Νομαρ¬ 
χίας μας, αποφασίζουμε: 

Να γίνει εκούσιος αναδασμός στην περιοχή του αγρο¬ 
κτήματος Κοινότητας Βλαχογιαννίου συνολικής έκτασης 
7500 στρεμμάτων περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Δεκεμβρίου 1992 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 
, -♦- 

Αριθ. 29834/1992 (4) 

Τροποποίηση απόφασης - σύστασης Νομικού Προσώπου 
στο Ν. Λάρισας με την επωνυμία «Σχολική Επιτροπή 
Γυμνασίου - Λυκείου και Τ.Ε.Λ. Αγιάς». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.), 
β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992, 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 23409/1989 απόφασή μας, που δημοσιεύθηκε 
στο ΦΕΚ 874/Β 1 , «περί συστάσεως του Νομικού Προσώ¬ 
που «Σχολική Επιτροπή Γυμνασίου - Λυκείου και Τ.Ε.Λ. 
Αγιάς». 

3. Την 139/1992 απόφαση του Κοινοτικού Συμβουλίου 
Αγιάς. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών Με εντολή Νομάρχη», 
αποφασίζουμε: 

Τροποποιούμε την 23409/1992 απόφασής μας «περί 
συστάσεως του Νομικού Προσώπου «Σχολική Επιτροπή 
Γυμνασίου - Λυκείου και Τ.Ε.Λ. Αγιάς» και ορίζουμε ότι 
στο εξής το ανωτέρω Νομικό Πρόσωπο θα φέρει την επω¬ 
νυμία «Σχολική Επιτροπή Γ υμνασίου - Λυκείου Αγιάς» και 
θα διοικείται από 9 μελές διοικητικό συμβούλιο αποτελού- 
μενο από τους: 

1. Έναν Κοινοτικό Σύμβουλο ως Πρόεδρο που θα ορίζε¬ 
ται από το Κ.Σ. 

2. Τους εκάστοτε Δ/ντές του Γυμνασίου και Λυκείου 
Αγιάς. 

3. Τους εκάστοτε εκπροσώπους των Συλλόγων Γονέων 
και Κηδεμόνων των ανωτέρω σχολικών μονάδων. 

4. Τους εκάστοτε εκπροσώπους των μαθητικών κοινο¬ 
τήτων των ανωτέρω σχολικών μονάδων. 

5. Έναν κοινοτικό σύμβουλο που ορίζεται από το Κ.Σ. 

6. Ένα δημότη Αγιάς που ορίζεται από το Κ.Σ. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού προ- 

σώπου «Σχολική Επιτροπή Γυμνασίου - Λυκείου Αγιάς». 
Κατά τα λοιπά ισχύει η αριθ. 23409/1992 απόφασή μας. 
Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Λάρισα, 5 Ιανουάριου 1993 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-- 

Αριθ. 17568 (5) 

Σύσταση ιδίου Νομικού Προσώπου στην Κοινότητα Πα- 
χτουρίου Ν. Τρικάλων με το όνομα «ΚΟΙΝΟΤΙΚΗ ΒΙ¬ 
ΒΛΙΟΘΗΚΗ ΠΑΧΤΟΥΡΙΟΥ». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/1989). 

2. Την αριθ. 43/1992 απόφαση του Κοινοτικού Συμβου¬ 
λίου Κοινότητας Παχτουρίου, αποφασίζουμε: 

1. Συνιστάται ίδιο Νομικό Πρόσωπό με το όνομα «ΚΟΙ¬ 
ΝΟΤΙΚΗ ΒΙΒΛΙΟΘΗΚΗ ΠΑΧΤΟΥΡΙΟΥ» στην Κοινότητα 
Παχτουρίου. 

2. Σκοπός του νομικού αυτού προσώπου είναι η προμή¬ 
θεια και εξεύρεση βιβλίων Εθνικού, Επαγγελματικού και 
Επιστημονικού περιεχομένου και η διάθεση αυτών στους 
κατοίκους της Κοινότητας για την ανύψωση του πνευματι¬ 
κού τους επιπέδου. 

3. Πόροι του Νομικού Προσώπου είναι: 

α) Ετήσια επιχορήγηση της Κοινότητας 150.000 δρχ. 
ετησίως. 

β) Κάθε είδους εισφορές, δωρεές και κληροσίες. 
γ) Κάθε παροχή του Κράτους ή άλλη νόμιμη πρόσοδος. 

4. Το Νομικό Πρόσωπο διοικείται από πενταμελές Διοι¬ 
κητικό Συμβούλιο που αποτελείται από τους: 

α) Τον εκάστοτε Πρόεδρο της Κοινότητας, ως Πρόε¬ 
δρο. 

β) Δύο (2) Κοινοτικούς Συμβούλους με τους αναπληρω¬ 
τές τους οι οποίοι θα ορίζονται με απόφαση του Κοιν. Συμ¬ 
βουλίου. 

γ) Τον Γραμματέα της Κοινότητας, 
δ) Ένα δημότη κάτοικο της κοινότητας με τον αναπλη¬ 
ρωτή του που ορίζεται με απόφαση του Κοιν. Συμβμου- 
λιου. 

Το Διοικητικό Συμβούλιο εκλέγει από τα μέλη του τον 
αντιπρόεδρο. 

5. Η θητεία του Διοικητικού Συμβουλίου ακολουθεί την 
κοινοτική περίοδο. 

6. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και αν αυτός απουσιά¬ 
ζει ή κωλύεται από τον αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου «ΚΟΙΝΟΤΙΚΗ ΒΙΒΛΙΟΘΗΚΗ ΠΑΧΤΟΥΡΙΟΥ», το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 29 Σεπτεμβρίου 1992 

Ο Νομάρχης 
I. ΣΠΑΡΤΣΗΣ 

-- -4 - 

Αριθ. 16389 · (6) 

Σύσταση Νομικού Προσώπου στο Δήμο Φαρκαδόνας Ν. 
Τρικάλων με το όνομα «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΦΑΡΚΑΔΟΝΑΣ». 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 


νοτικού Κώδικα (Π.Δ. 323/1989). 

2. Την αριθμ. 47/1992 απόφαση του Δημοτικού Συμ¬ 
βουλίου του Δήμου Φαρκαδόνα του Ν. Τρικάλων, αποφα¬ 
σίζουμε: 

1. Συστήνουμε ίδιο Νομικό Πρόσωπο με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΦΑΡΚΑΔΟΝΑΣ» 
στο Δήμο Φαρκαδόνας Ν. Τρικάλων. 

2. Σκοπός του νομικού προσώπου είναι: 

α. Η δημιουργία και λειτουργία αθλητικών κέντρων, Γυ- 
μναστηρίων και χώρων αθλοπαιδιών. 

β. Η ανάπτυξη του Μαζικού Λαϊκού Αθλητισμού καλύ¬ 
πτοντας όλες τις ηλικίες, όλους του χώρους, όλα τα ενδια¬ 
φέροντα και γενικά η ανάπτυξη και καλλιέργεια του φίλα¬ 
θλου πνεύματος. 

3. Το νομικό πρόσωπο διοικείται από επταμελές Διοικη¬ 
τικό Συμβούλιο που αποτελείται από τους: 

α. Τον Δήμαρχο ως Πρόεδρο. 

β. Δύο Δημοτικούς Συμβούλους. 

γ. Έναν εκπρόσωπο Γυμναστών Φαρκαδόνας. 

δ. Ένα εκπρόσωπο Γυμναστικού Συλλόγου Φαρκαδό- 
νας. 

ε. Δύο Δημότες. 

Οι εκπρόσωποι φορέων, ορίζονται με απόφαση του Δ.Σ. 
των φορέων τους. Τα υπόλοιπα μέλη του Διοικητικού Συμ¬ 
βουλίου εκλέγονται από το Δημοτικό Συμβούλιο. 

Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος, ο οποίος εκλέγεται από τα μέλη του Διοι¬ 
κητικού Συμβουλίου και η θητεία του θα ακολουθεί τη θη¬ 
τεία του Διοικητικού Συμβουλίου. 

4. Η θητεία όλων των μελών του Δ.Σ. ακολουθεί τη θη¬ 
τεία της Δημοτικής Αρχής. 

5. Πόροι του νομικού προσώπου προέρχονται: 

α. Επιχορήγηση από το Δήμο. 

β. Ενίσχυση από αρμόδιους κρατικούς φορείς. 

γ. Ενίσχυση από το Νομαρχιακό Συμβούλιο και την 
ΤΕΔΚ. 

ε. Κάθε είδους δωρεές, εισφορές κληρονομιές, κληρο¬ 
δοσίες, συνδρομές πολιτών, Οργανισμών, εσόδων εκδη¬ 
λώσεων κ.λπ. 

ε. Πρόσοδοι από δική του περιουσία. 

6. Περιουσιακά στοιχεία είναι: 

α. Κάθε χώρος ή εγκατάσταση που θα παραχωρήσει 
στον Αθλητικό Οργανισμό ο Δήμος, το Κράτος ή άλλος 
φορέας. 

β. Τα οικοδομήματα, οι εγκαταστάσεις και τα πάσης φύ- 
σεως κτίρια που θα ανεγείρει για τους προαναφερθέντες 
σκοπούς. 

7. Ο Δήμος παραχωρεί στον Αθλητικό Οργανισμό όλους 
τους Δημοτικούς Αθλητικούς Χώρους κατά χρήση. 

8. Το νομικό πρόσωπο θα στεγάζεται σε ανάλογο δικό 
του χώρο που θα του παραχωρηθεί από το Δήμο Φαρκα¬ 
δόνας για χρήση στο Δημαρχείο ή αλλού. 

9. Ο Αθλητικός Οργανισμός θα χρησιμοποιεί σφραγίδα 
κυκλική που θα φέρει χαραγμένες τις λέξεις «ΕΛΛΗΝΙΚΗ 
ΔΗΜΟΚΡΑΤΙΑ», την επωνυμία του και σύμβολο, δάφνινο 
στεφάνι. 

10. Με απόφαση του Διοικητικού Συμβουλίου του Αθλη¬ 
τικού Οργανισμού, μπορούν να απονεμηθούν τιμητικές 
διακρίσεις σε πολίτες ή αθλητές οι οποίοι επί σειρά ετών 
προσέφεραν ανιδιοτελώς τις υπηρεσίες τους στον Αθλη¬ 
τισμό. 

11. Το νομικό πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και σε περίπτωση κω¬ 
λύματος από τον Αντιπρόεδρο. 

12. Το Δ.Σ. με απόφασή του καταρτίζει ή τροποποιεί 
τον κανονισμό λειτουργίας του Αθλητικού Οργανισμού, 
πόυ εγκρίνεται με απόφαση του Δημοτικού Συμβουλίου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του νομικού προσώ¬ 
που «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΦΑΡΚΑΔΟ¬ 
ΝΑΣ», το ύψος της οποίας δεν μπορεί να προσδιορι- 
σθεί. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Τρίκαλα, 9 Σεπτεμβρίου 1992 

Ο Νομάρχης 

I. ΣΠΑΡΤΣΗΣ 

-♦- 

Αριθ. 28866 (7) 

Σύσταση Συνδέσμου Δήμων και Κοινοτήτων του όρους 
Οίτη Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις δ/ξεις των άρθρων 190-195 του Π.Δ. 323/89. 

2. Τις 104/1992 και 137/1992 αποφάσεις των Δημοτι¬ 
κών Συμβουλίων Υπάτης και Σπερχειάδας και τις 50/ 
1992, 15/1992, 14/1992, 41/1992, 28/1992, 16/1992, 
26/1992. 37/1992, 23/1992, 43/1992, 44/1992, 27/ 
1992, 41/1992, 34/1992,68/1992, αποφάσεις των Κοι¬ 
νοτικών Συμβουλίων Γοργοποτάμου, Δύο Βουνών, Δέλφι- 
νου, Κουμαριτσίου, Κωσταλεξίου, Καστανιάς, Λυχνού, 
Μεξιατών, Μεσοχωριού Υπάτης, Οίτης, Παύλιανης, Περι¬ 
στεριού, Ροδωνιάς, Συκά, Φραντζή αντίστοιχα σχετικά με 
τη σύσταση από τους ανωτέρω ΟΤΑ συνδέσμου με την 
ονομασία «Σύνδεσμος Δήμων και Κοινοτήτων του όρους 
Οίτη», αποφασίζουμε: 

1. Συνιστούμε Σύνδεσμο Οργανισμών Τοπικής Αυτο¬ 
διοίκησης του Νομού Φθιώτιδας μεταξύ των Δήμων Υπά¬ 
της, Σπερχειάδας και των Κοινοτήτων Γοργοποτάμου, Δύο 
Βουνών, Δέλφινου, Κουμαριτσίου, Κωσταλεξίου, Καστα¬ 
νιάς, Λυχνού, Μεξιατών, Μεσοχωριού Υπάτης, Οίτης, 
Παύλιανης, Περιστεριού, Ροδωνιάς, Συκά και Φραντζή με 
την ονομασία «Σύνδεσμος Δήμων και Κοινοτήτων του 
όρους Οίτη». 

2. Έδρα του Συνδέσμου ορίζεται ο Δήμος Υπάτης. 

3. Σκοπός του Συνδέσμου είναι ο σχεδιασμός και η κα¬ 
τάρτιση προγραμμάτων και μεθόδων για την ανάπτυξη - 
διαχείριση - προστασία - προβολή - αξιοποίηση,του όρους 
Οίτης και της περιοχής των ΟΤΑ του Συνδέσμου καθώς 
και η κατασκευή των σχετικών έργων. 

4. Η διάρκεια του Συνδέσμου ορίζεται σε είκοσι (20) 
χρόνια δίνοντας την ευχέρεια στα Δημοτικά και Κοινοτικά 
Συμβούλια με απόφασή τους να παρατείνουν το χρόνο λει¬ 
τουργίας του. 

5. Έσοδα του Συνδέσμου θα είναι: 

α) Οι ετήσιες εισφορές των Δήμων και Κοινοτήτων που 
είναι μέλη του Συνδέσμου και καθορίζεται σε 1 % επί των 
τακτικών εσόδων τους. 

β) Δωρεές, επιχορηγήσεις και εισφορές που παρέχει το 
Κράτος ή άλλα φυσικά ή νομικά πρόσωπα ή οργανισμοί. 

γ) Οι πρόσοδοι από φόρους, τέλη ή δικαιώματα που επι¬ 
βάλλονται υπέρ του Συνδέσμου και 

δ) Πρόσοδοι από τυχόν περιουσία του. 

6. Ο Σύνδεσμος θα διοικείται από Διοικητικό Συμβούλιο 
σύμφωνα με τις δ/ξεις του άρθρου 191 του Π.Δ. 323/89. 

Ακροτελεύτιο άρθρο 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού των ΟΤΑ που είναι 
μέλη του Συνδέσμου σε ποσοστό 1 % επί των τακτικών 
εσόδων εκάστου μέλους και το ίδιο ποσοστό για καθένα 
από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 


Προϋπολογισμό κάθε ΟΤΑ μέλους του Συνδέσμου ίσο με 
το 1% των τακτικών εσόδων του και στον ΚΑ 211.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Ιανουάριου 1993 

Ο Νομάρχης 
ΓΕΩΡΓΙΟΣ ΚΑΛΑΝΤΖΗΣ 

- ♦- 

Αριθ. Ε.Κ. 533 (8) 

Έγκριση τροποποίησης κανονισμού σύμφωνα με τις δια¬ 
τάξεις του Ν. 1969/91 του Αμοιβαίου Κεφαλαίου «ΔΗ¬ 
ΛΟΣ ΜΙΚΤΟ». 

(Απόφαση της 128ης/1.12.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγίανσης της Κεφαλαιαγοράς και άλλες διατά¬ 
ξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 30.10.92 αίτηση τής «ΔΙΕΘΝΙΚΗ ΑΕ- 
ΔΑΚ». 

4. Την εισήγηση του I. Μητρόπουλου, αποφασίζει ομό¬ 
φωνα: 

Εγκρίνει την τροποποίηση του κανονισμού τού Αμοι¬ 
βαίου Κεφαλαίου «ΔΗΛΟΣ ΜΙΚΤΟ» σύμφωνα με τις διατά¬ 
ξεις του Ν. 1969/91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-φ_- 

Αριθ. Ε.Κ. 534 (9) 

Έγκριση τροποποίησης κανονισμού σύμφωνα με τις δια¬ 
τάξεις του Ν. 1969/91 του Αμοιβαίου Κεφαλαίου «ΔΗ¬ 
ΛΟΣ ΕΙΣΟΔΗΜΑΤΟΣ». 

(Απόφαση της 128ης/1.12.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το Ν. 1969/91 «Εταιρείες Επενδύσεων Χαρτοφυλα¬ 
κίου, Αμοιβαία Κεφάλαια, διατάξεις εκσυγχρονισμού και 
εξυγίανσης της Κεφαλαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 30.10.92 αίτηση της «ΔΙΕΘΝΙΚΗ ΑΕ- 
ΔΑΚ». 

4. Την εισήγηση του I. Μητρόπουλου, αποφασίζει ομό¬ 
φωνα: 

Εγκρίνει την τροποποίηση του κανονισμού του Αμοι¬ 
βαίου Κεφαλαίου «ΔΗΛΟΣ ΕΙΣΟΔΗΜΑΤΟΣ» σύμφωνα με 
τις διατάξεις του Ν. 1969/91. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



